《题戴溪亭》
宋代·林东

溪亭故事几年华，来值秋霖眺望赊。
云障山峦多少处，雨埋烟火两三家。
水肥去马行高阪，汀没閒鸥上浅沙。
谁是子猷谁是戴，小船杯酒兴无涯。

作者简介：林东，仙游（今属福建）人。第进士。高宗绍兴二十六年（一一五六），受族人林一飞嗾，上书论进退大臣当以礼，回护秦桧，责英州编管。事见《宋史翼》卷四○《林一飞传》。